 Emọs 4  Nụrụnụ okwu a, unu nne ehi Beshan, ndị nọ nugwu Sameria, ndị na-erigbu ndị ọ na-enweghị ka ọ hà ha, ndị na-echi ndị ogbenye ọnụ nala, ndị na-asị ndị nna ha ukwu, Wetanụ, ka anyị ṅụọ!Ọkaakaa Onyenwe anyị Jehova aṅụwo iyi nịdị nsọ ya, sị, Lee! Ụbọchị na-abịakwasị unu. Ọ ga-ejikwa nko nke onye na-egbu anụ kolie unu elu, jirikwa nko azụ kolie ndị fọdụrụ nime unu elu.Unu ga-esi nebe a kwaturu akwatu na mgbidi pụọ, onye ọ bụla ga na-aga neleghị anya nazụ; a ga-atụgakwa unu na Hamọn, ka Jehova kwuru.Bịanụ na Betel mebie iwu. Na-emebinụ iwu ọtụtụ ugboro na Gilgal. Wetanụ àjà unu nụtụtụ; wetakwanụ otu ụzọ nụzọ iri unu nụbọchị nke atọ.Sureenụ achịcha koro eko ka ọ bụrụ àjà ekele, kpọsaakwanụ onyinye afọ ofufo unu na-enye; kwusaanụ ya, nihi na ọ bụ nke a na-adị unu mma, unu ụmụ Izrel, ka Ọkaakaa Onyenwe anyị Jehova kwuru.Mụ onwe m kwa mere ka ezé unu na-acha ọcha nobodo unu niile, meekwa ka ụkọ ihe oriri dị nobodo niile unu bi; ma unu alọghachikwuteghị m, ka Jehova kwuru.Mụ onwe m kwa gbochiri oké mmiri ozuzo izoro unu mgbe ọ fọrọ ọnwa atọ ka oge owuwe ihe ubi ruo; m mekwara ka mmiri zoo notu obodo, ma emeghị m ka mmiri zoo nobodo ọzọ. Mmiri zoro notu ibé ala, ma ibé ala nke m na-emeghị ka mmiri zoo na ya kpọrọ nkụ.Obodo abụọ ma ọ bụ atọ daara gaa notu obodo ịga ṅụọ mmiri, ha aṅụjughịkwa afọ; ma unu alọghachikwuteghị m, ka Jehova kwuru.Emere m ka ihe unu kụrụ kpọnwụọ, meekwa ka ihe unu kụrụ maa ebu. Unu mere ka ubi vaịn unu na ubi unu ndị ọzọ dị ọtụtụ, ma egú ripịara osisi fig unu na osisi oliv unu; ma unu alọghachikwuteghị m, ka Jehova kwuru.Ezitere m ọrịa na-efe efe netiti unu, ụdị nke rịara Ijipt. Eji m mma agha gbuo ụmụ okorobịa unu, dọrọkwa ịnyịnya unu nagha. Emekwara m ka ísì ọjọọ nke na-esi nebe unu mara ụlọikwuu siba unu nimi; ma unu alọghachikwuteghị m, ka Jehova kwuru.M kwaturu ala unu, dị ka mụ onwe m bụ Chineke kwaturu Sọdọm na Gọmọra. Unu wee dị ka nkụ a lọpụtara nọkụ; ma unu alọghachikwuteghị m, ka Jehova kwuru.Ya mere, ọ bụ ya ka m ga-eme gị, Izrel. Ebe ọ bụ na m ga-eme gị ihe a, jikere izute Chineke gị, Izrel.Nihi na, lee! Onye kpụrụ ugwu niile na Onye kere ifufe, Onye na-agwa mmadụ ihe ọ na-eche nechiche, Onye na-eme ka chi ọbụbọ ghọọ ọchịchịrị, Onye na-aga ije nebe ndị dị elu nụwa, Jehova bụ Chineke nke ụsụụ ndị agha bụ aha ya. 